நிலீமா மிசுரா

நிலீமா மிசுரா (Nileema Mishra) என்பவர் இந்தியாவின் மகாராட்டிர மாநிலத்தைச் சேர்ந்த சமூக சேவகர் ஆவார். இவர் 2011-ல் வளரும் தலைமைக்கான ரமோன் மக்சேசே விருதைப் பெற்றார்.

கல்வி
மகாராட்டிரவின் ஜல்கான் மாவட்டம், பஹதர்பூர் வட்டம் பரோலா கிராமத்தில் 1972-ல் நிலீமா நடுத்தர ஏழைக் குடும்பத்தில் பிறந்தார். புனே பல்கலைக்கழகத்தில் உளவியலில் முதுகலைப் பட்டம் பெற்றார்.

சமூக சேவை
நிலீமா மிசுரா தனது, கல்லூரி கல்விக்குப் பிறகு, முனைவர் கல்பாக்கின் வழிகாட்டுதலின் கீழ் விக்யான் ஆசிரமம், பபால் உடன் பணிபுரிந்தார். இவர் ஜெகநாத் வாணியின் உதவியுடன் 2005ஆம் ஆண்டு பகினி நிவேதிதா கிராம அறிவியல் நிகேதன் எனும் அரசு சாரா நிறுவனத்தினை பதிவு செய்தார். நீலீமா, கேரிங் பிரண்ட்ஸ், மும்பை மற்றும் லெட்ஸ் ட்ரீம் அறக்கட்டளை, தில்லி ஆகியவற்றுடன் தொடர்பு கொண்டிருந்தார். இவர் தனது விருதுத் தொகையைத் தனது நிறுவனத்திற்கு நன்கொடையாக வழங்கினார். இது ஏழைப் பெண்களுக்கு நுண் பொருளாதார மேம்பாட்டில் உதவுகிறது.

விருது
 வளரும் தலைமைக்கான ரமோன் மக்சேசே விருது - ராக்பெல்லர் சகோதரர்கள் அறக்கட்டளை - 2011 
 சமூகப் பணிக்காக பத்மசிறீ விருது - இந்திய அரசு - 2013 

 மேற்கோள்கள் 

பகுப்பு:சமூக சேவகர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:ரமோன் மக்சேசே விருது பெற்றோர்
பகுப்பு:வாழும் மக்கள்